Vila Foskari

Vila Foskari (), dar vadinama Vila Malkontenta (it. Villa La Malcontenta) – XVI a. Andrea Palladio projektuota vila žemyninės Venecijos apylinkėse, prie Brentos upės, Miros miestelio. Vila 1996 m. įtraukta į UNESCO Pasaulio paveldo sąrašą, kaip objekto „Vičencos miestas ir Paladijo Veneto vilos“ dalis.

 Istorija 

Vila sukurta Venecijos aristokratų Foscari šeimos užsakymų ir yra Brentos Rivieroje (it. Riviera del Brenta) – eilėje Venecijos aristokratų vilų prie Brentos upės ir kanalo.

Vila buvo suprojektuota architekto Andrea Palladio ir pastatyta 1558–1560 m. laikotarpiu. Skirtingai nuo daugelio privačių namų užsakovų, Foscari šeima nesistengė taupyti užmiesčio vilos statyboms, atvirkščiai, vila turėjo pabrėžti šeimos reikšmingumą. Vila pastatyta ant labai aukštų pamatų, kadangi žemoje vietovėje nebuvo galima joje įrengti rūsių. Aukšti pamatai kaip tik ir pabrėžė vilos impozantiškumą – tai ko ir reikėjo Foscari šeimai.

Andrea Palladio įėjimo fasadui parinko kolonadą, primenančią Sen. Graikijos akropolius. Ant stogo yra keturi stulpai, imituojantys minaretus. Vilos vidų freskomis dekoravo Battista Franco ir Giambattista Zelotti. Freskų siužetai yra antikiniais motyvais, dalis jų labai laiko pažeistos.

Vilos pavadinimas La Malcontenta, anot legendos, kilęs dėl to, kad vieną savo žmonų Foscari šeimos narys ištrėmė ir uždarė viloje dėl to, kad šioji Venecijoje leido laiką „gėdingai“ (malcontenta – raudoti, dejuoti). Kita versija sako, kad vila gavo pavadinimą nuo netoliese esančios sodybos, kurioje tais laikai rinkdavosi plėšikai (malcontenti). Perėjusi keliolika savininkų Vila Foscari grįžo pirmiesiems šeimininkams – 1973 m. ją įsigijo Foscari šeimos atstovas Antonio Foscari ir jo žmona Barbara del Vicario. Nuo to laiko pastatas atnaujintas ir yra vienas iš nedaugelio vilų Brentos Rivieroje, kurios prieinamos viešai lankytojams.

 Vilos vaizdai 

 Nuorodos 

 Oficiali svetainė
 Vila Paladijaus architektūros centro tinklalapyje
 Riviera del Brenta tinklalapis
 Andrea Palladio komentarai apie Vila Foscari
 Paladijo Veneto vilos

F